CELEX: 31971R2077
Language: el
Date: 1971-09-27 00:00:00
Title: Κανονισμός (ΕΟΚ) αριθ. 2077/71 του Συμβουλίου της 27ης Σεπτεμβρίου 1971 περί τροποποιήσεως του κανονισμού αριθ. 143/67/ΕΟΚ περί του εξισωτικού ποσού που εφαρμόζεται κατά την εισαγωγή ορισμένων φυτικών ελαίων

Avis juridique important

|

31971R2077

Κανονισμός (ΕΟΚ) αριθ. 2077/71 του Συμβουλίου της 27ης Σεπτεμβρίου 1971 περί τροποποιήσεως του κανονισμού αριθ. 143/67/ΕΟΚ περί του εξισωτικού ποσού που εφαρμόζεται κατά την εισαγωγή ορισμένων φυτικών ελαίων  

Επίσημη Εφημερίδα αριθ. L 220 της 30/09/1971 σ. 0001 - 0002 Φινλανδική ειδική έκδοση: Κεφάλαιο 3 τόμος 4 σ. 0032  Δανική ειδική έκδοση: Σειρά I Κεφάλαιο 1971(III) σ. 0736  Σουηδική ειδική έκδοση: Κεφάλαιο 3 τόμος 4 σ. 0032  Αγγλική ειδική έκδοση: Σειρά I Κεφάλαιο 1971(III) σ. 0824  Ελληνική ειδική έκδοση: Κεφάλαιο 03 τόμος 7 σ. 0054  Ισπανική ειδική έκδοση: Κεφάλαιο 03 τόμος 5 σ. 0087  Πορτογαλική ειδική έκδοση : Κεφάλαιο 03 τόμος 5 σ. 0087 

ΚΑΝΟΝΙΣΜΟΣ (ΕΟΚ) αριθ. 2077/71 ΤΟΥ ΣΥΜΒΟΥΛΙΟΥ της 27ης Σεπτεμβρίου 1971 περί τροποποιήσεως του κανονισμού αριθ. 143/67/ΕΟΚ "περί του εξισωτικού ποσού που εφαρμόζεται κατά την εισαγωγή ορισμένων φυτικών ελαίων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότηος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό ΕΟΚ αριθ. 2554/70 (2), και ιδίως το άρθρο 3 παράγραφος 6,   την πρόταση της Επιτροπής,  Εκτιμώντας:  ότι ο κανονισμός αριθ. 1077/71/ΕΟΚ (3) τροποποίησε τον κανονισμό αριθ. 143/67/ΕΟΚ του Συμβουλίου της 21ης Ιουνίου 1967 περί των εξισωτικών ποσών που εφαρμόζονται κατά την εισαγωγή ορισμένων φυτικών ελαίων (4), επεκτείνοντας το πεδίο εφαρμογής του στο ελαιόλαδο που έχει υποβληθεί σε διαδικασία εξευγενισμού- ότι, λαμβανομένης υπόψη της τροποποιήσεως αυτής, είναι απαραίτητο να προσαρμοσθούν και άλλες διατάξεις του κανονισμού αριθ. 143/67/ΕΟΚ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 1 του κανονισμού αριθ. 143/67/ΕΟΚ αντικαθίσταται από το ακόλουθο κείμενο:  "Το εξισωτικό ποσό που αναφέρεται στο άρθρο 3 παράγραφος 6 δεύτερο και τρίτο εδάφιο του κανονισμού αριθ. 136/66/ΕΟΚ, δύναται να καθορίζεται, με την επιφύλαξη των λοιπών προϋποθέσεων που ορίζονται στα προαναφερθέντα εδάφια, κατά την εισαγωγή των ελαίων  της κλάσεως 15.07 του Κοινού Δασμολογίου, εξαιρέσει του ελαιολάδου που δεν έχει υποβληθεί σε διαδικασία εξευγενισμού και υπαγόμενο στη διάκριση 15.07 Α ΙΙ, αν οι τιμές των ελαίων αυτών κατά την εισαγωγή στην Κοινότητα:  α) είναι κατώτερες των τιμών, οι οποίες θα διεμορφώνοντο για τα προϊόντα αυτά ελλείψει πριμοδοτήσεων ή επιδοτήσεων χορηγουμένων άμεσα ή έμμεσα από τη χώρα προελεύσεως ή καταγωγής, υπό οποιαδήποτε μορφή και οποιαδήποτε και αν είναι η φύση ή ο τρόπος  χορηγήσεως, στην παραγωγή, στην επεξεργασία, κατά την εξαγωγή ή τη μεταφορά των ελαίων- β) ευρίσκονται, μαζί με τις τιμές των προϊόντων από τα οποία προήλθαν, λόγω:  - της ενεργείας χώρας της οποίας το εμπόριο τελεί υπό καθεστώς πλήρους ή σχεδόν πλήρους μονοπωλίου και όπου όλες οι τιμές της εσωτερικής αγοράς καθορίζονται από το κράτος- ή - μέτρων ισοδυνάμου αποτελέσματος με πριμοδότηση ή επιδότηση,  σε σχέση άλλη από εκείνη η οποία θα διεμορφώνετο απουσία μιας τέτοιας ενεργείας ή τέτοιων μέτρων.  Για τον υπολογισμό της σχέσεως αυτής, λαμβάνεται υπόψη η αξία των προϊόντων που προέρχονται από τη μεταποίηση καθώς επίσης και το κόστος μεταποιήσεως."  Άρθρο 2  Το κείμενο του άρθρου 2 του κανονισμού αριθ. 143/67/ΕΟΚ αντικαθίσταται από το ακόλουθο κείμενο:  "Ως μέτρα ισοδυνάμου αποτελέσματος με πριμοδότηση ή επιδότηση θεωρούνται η απαγόρευση εξαγωγής, ο φόρος κατά την εξαγωγή ή κάθε μέτρο ισοδυνάμου αποτελέσματος, τα οποία εφαρμόζονται στα προϊόντα από τα οποία προέρχεται το εξαγόμενο έλαιο."  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Σεπτεμβρίου 1971.  Για το Συμβούλιο Ο Πρόεδρος L. NATALI  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 275 της 19.12.1970, σ. 5.  (3) ΕΕ αριθ. Ν 116 της 28.5.1971, σ. 4.  (4) ΕΕ αριθ. 125 της 26.6.1967, σ. 2463/67.